**แบบประเมินคุณสมบัติของบุคคลและผลงาน**

**ชื่อ นางพิจารณา สามนจิตติ**

**ตำแหน่ง นักวิชาการเผยแพร่ชำนาญการ ตำแหน่งเลขที่ 1559**

**กลุ่มเผยแพร่และประชาสัมพันธ์ กองส่งเสริมและพัฒนาการปศุสัตว์**

**กรมปศุสัตว์ กระทรวงเกษตรและสหกรณ์**

**ขอรับการประเมินเพื่อเลื่อนขึ้นแต่งตั้งให้ดำรงตำแหน่งในระดับที่สูงขึ้น**

**ตำแหน่ง นักวิชาการเผยแพร่ชำนาญการพิเศษ ตำแหน่งเลขที่ 1556**

**กลุ่มเผยแพร่และประชาสัมพันธ์ กองส่งเสริมและพัฒนาการปศุสัตว์**

**กรมปศุสัตว์ กระทรวงเกษตรและสหกรณ์**

**เอกสารหมายเลข 2**

**แบบการเสนอผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่ง**

**ระดับชำนาญการ และระดับชำนาญการพิเศษ**

**-----------------------**

**ส่วนที่ 1 ข้อมูลบุคคล/ตำแหน่ง**

ชื่อผู้ขอรับการประเมิน.......นางพิจารณา สามนจิตติ.....................................................................................

**1. หน้าที่ความรับผิดชอบของตำแหน่งปัจจุบัน (Job Description)**

ตำแหน่งปัจจุบัน..นักวิชาการเผยแพร่ชำนาญการ....................ตำแหน่งเลขที่.............1559............................

**1) หน้าที่ความรับผิดชอบโดยสรุป (Job Summary)**

ปฏิบัติงานในฐานะผู้ปฏิบัติงานที่มีประสบการณ์ โดยใช้ความรู้ ความสามารถ ประสบการณ์ และความชำนาญงานสูงในด้านวิชาการเผยแพร่และประชาสัมพันธ์ ในการตัดสินใจ วางแผนและแก้ปัญหาที่ยากในกลุ่มเผยแพร่และประชาสัมพันธ์ กองส่งเสริมและพัฒนาการปศุสัตว์ เพื่อสนับสนุนให้การดำเนินงานของกลุ่มเผยแพร่และประชาสัมพันธ์บรรลุตามเป้าหมายและแผนที่กำหนดไว้อย่างมีประสิทธิภาพ

**2) หน้าที่ความรับผิดชอบหลัก ( ก. ด้านการปฏิบัติการ)**

1. ศึกษา วิเคราะห์ และเสนอความคิดเห็นในการกำหนดนโยบายแผนยุทธศาสตร์ ในการดำเนินงานเผยแพร่กิจกรรม ข่าวสาร ความรู้ด้านการปศุสัตว์ เพื่อให้การปรับปรุงงานด้านการเผยแพร่และประชาสัมพันธ์ให้ดียิ่งขึ้น

2. ร่วมดำเนินการในการจัดทำแผนงาน โครงการ เพื่อเผยแพร่และประชาสัมพันธ์กิจกรรม ข่าวสาร ความรู้ของกรมปศุสัตว์

3. ศึกษา วิเคราะห์ การดำเนินงานเผยแพร่และประชาสัมพันธ์ของกรมปศุสัตว์ เพื่อเสนอกลยุทธ์ในการดำเนินงานด้านเผยแพร่และประชาสัมพันธ์แก่ผู้บริหาร

4. ศึกษา วิจัย ด้านการเผยแพร่และประชาสัมพันธ์กิจกรรม ข่าวสาร ความรู้ และสรุปผลการศึกษา เพื่อใช้ประกอบในการกำหนดนโยบาย แผนยุทธศาสตร์ แผนงาน โครงการในการดำเนินงานเผยแพร่กิจกรรม ข่าวสาร ความรู้ของกรมปศุสัตว์ และเผยแพร่แก่หน่วยงานอื่น

5. ตรวจสอบและจัดทำข่าวสาร บทความรู้ด้านการปศุสัตว์ เพื่อเผยแพร่และประชาสัมพันธ์แก่กลุ่มเป้าหมายผ่านสื่อและช่องทางการเผยแพร่ต่างๆ

6. ตรวจสอบและดำเนินงานเผยแพร่และประชาสัมพันธ์กิจกรรม ข่าวสาร ความรู้และประสานงานการเผยแพร่และประชาสัมพันธ์กับหน่วยงานอื่นๆ เพื่อสร้างความรู้ ความเข้าใจ และทัศนคติแก่ประชาชนเกี่ยวกับความรู้ ข่าวสาร และผลงานของกรมปศุสัตว์ ผ่านสื่อ และช่องทางการเผยแพร่และประชาสัมพันธ์ต่างๆ

7. ฝึกอบรม ให้คำปรึกษา และคำแนะนำ เพื่อให้การปฏิบัติงานของเจ้าหน้าที่ในหน่วยงานเป็นไปอย่างมีประสิทธิภาพ

8. ปฏิบัติงานอื่นตามที่ได้รับมอบหมาย เพื่อสนับสนุนให้หน่วยงานในสังกัดและกรมปศุสัตว์ในภาพรวมบรรลุภารกิจที่กำหนดไว้

**หน้าที่ความรับผิดชอบหลัก (ข. ด้านการวางแผน)**

1. วางแผนหรือร่วมดำเนินการวางแผนการทำงานตามแผนงานหรือโครงการของกอง และแก้ปัญหาในการปฏิบัติงานเพื่อให้การดำเนินงานเป็นไปตามเป้าหมายอื่นเพื่อให้เกิดความร่วมมือและผลสัมฤทธิ์ที่กำหนด

**หน้าที่ความรับผิดชอบหลัก (ค. ด้านการประสานงาน)**

1. ประสานงานทำงานร่วมกันโดยมีบทบาทในการให้ความเห็นและคำแนะนำเบื้องต้นแก่ผู้ร่วมงานหรือหน่วยงานอื่นเพื่อให้เกิดความร่วมมือและผลสัมฤทธิ์ตามที่กำหนด

2. ให้ข้อคิดเห็นหรือคำแนะนำเบื้องต้นแก่ผู้ร่วมทีมงานหรือบุคคลหรือหน่วยงานที่เกี่ยวข้องเพื่อสร้างความเข้าใจและความร่วมมือในการดำเนินงานตามที่ได้รับมอบหมาย

**2. หน้าที่ความรับผิดชอบของตำแหน่งที่ขอรับการประเมิน (Job Description)**

ตำแหน่งที่ขอรับการประเมิน.....นักวิชาการเผยแพร่ชำนาญการพิเศษ..........ตำแหน่งเลขที่ .......1556..................

**1) หน้าที่ความรับผิดชอบโดยสรุป (Job Summary)**

ปฏิบัติงานในฐานะผู้ปฏิบัติงานที่มีประสบการณ์ โดยใช้ความรู้ ความสามารถ ประสบการณ์ และความชำนาญงานสูงมากในด้านวิชาการเผยแพร่ ในการตัดสินใจและแก้ปัญหาที่ยากมากในกลุ่มเผยแพร่และประสัมพันธ์ กองส่งเสริมและพัฒนาการปศุสัตว์ เพื่อสนับสนุนให้การดำเนินงานของกลุ่มเผยแพร่และประชาสัมพันธ์บรรลุตามเป้าหมายและแผนที่กำหนดไว้อย่างมีประสิทธิภาพ

**2) หน้าที่ความรับผิดชอบหลัก ( ก. ด้านการปฏิบัติการ)**

1. ศึกษา ค้นคว้า วิเคราะห์ วิจัยเกี่ยวกับงานเผยแพร่ ข้อมูลข่าวสาร ความรู้ กิจกรรมด้านการ ปศุสัตว์ และเสนอความคิดเห็นในการดำเนินงาน เพื่อปรับปรุงงานเผยแพร่และประชาสัมพันธ์ให้ดียิ่งขึ้น

2. วางแผน หรือร่วมกำหนดนโยบายและแผนยุทธศาสตร์ในการปฏิบัติงานด้านการเผยแพร่กิจกรรม ข่าวสาร ความรู้ด้านการปศุสัตว์ เพื่อประกอบการพิจารณาวางอัตรากำลัง และงบประมาณของกรม

3. ร่วมวางแนวทาง ทิศทาง การศึกษา วิเคราะห์ วิจัย พัฒนารูปแบบงานด้านการเผยแพร่กิจกรรม ข่าวสาร ความรู้ของกรมปศุสัตว์ เพื่อให้งานด้านวิชาการเผยแพร่เป็นไปตามเป้าหมายที่กำหนด

4. ควบคุม กำกับ ตรวจสอบ มอบหมายงาน วินิจฉัย สั่งการ ให้คำปรึกษา แนะนำ ปรับปรุงแก้ไขข้อขัดข้องเพื่อให้การปฏิบัติงานด้านเผยแพร่และประชาสัมพันธ์ของกรมเป็นไปอย่างมีประสิทธิภาพ

5. ประเมินผลการดำเนินงาน เผยแพร่กิจกรรม ข่าวสาร ความรู้ของกรม เพื่อประกอบการพิจารณาปรับปรุงและนำเสนอต่อผู้บริหาร

6. ปฏิบัติงานอื่นตามที่ได้รับมอบหมาย เพื่อสนับสนุนให้หน่วยงานในสังกัดและกรมปศุสัตว์ในภาพรวมบรรลุภารกิจที่กำหนดไว้

**หน้าที่ความรับผิดชอบหลัก (ข. ด้านการวางแผน)**

1. วางแผนหรือร่วมดำเนินการวางแผนงาน โครงการของกอง มอบหมายงาน แก้ปัญหาในการปฏิบัติงานและติดตามประเมินผล เพื่อให้เป็นไปตามเป้าหมายและผลสัมฤทธิ์ที่กำหนด

**หน้าที่ความรับผิดชอบหลัก (ค. ด้านการประสานงาน)**

1. ประสานการทำงานร่วมกันในทีมงานโดยมีบทบาทในการชี้แนะ จูงใจผู้ร่วมงานหรือหน่วยงานอื่น เพื่อให้เกิดความร่วมมือและผลสัมฤทธิ์ตามกำหนด

2. ชี้แจง ให้ข้อคิดเห็นที่ประชุมคณะกรรมการหรือคณะทำงานต่างๆ เพื่อให้เกิดประโยชน์และความร่วมมือในการดำเนินงานร่วมกัน

**หน้าที่ความรับผิดชอบหลัก (ง. ด้านการบริการ)**

1. ให้คำปรึกษา กำหนดแนวทาง การอบรม ถ่ายทอดความรู้ เพื่อเพิ่มพูนทักษะให้แก่เจ้าหน้าที่ในหน่วยงาน หน่วยงานอื่น และบุคคลอื่นที่สนใจทั่วไป

2. จัดการอบรม กำหนดความรู้ แก่เจ้าหน้าที่ เพื่อสร้างความเข้าใจระบบการทำงาน

**ส่วนที่ 2 ผลงานที่เป็นผลการปฏิบัติงานหรือผลสำเร็จของงาน**

(เรื่องที่..1.)

**1. ชื่อเรื่อง**...แนวทางการพัฒนาการประชาสัมพันธ์ของกรมปศุสัตว์ในยุคดิจิทัล..

**2. ระยะเวลาการดำเนินการ**… ปี 2564 - 2565

**3. ความรู้ ความชำนาญงาน หรือความเชี่ยวชาญและประสบการณ์ที่ใช้ในการปฏิบัติงาน**

ผลิต เผยแพร่ ประชาสัมพันธ์ข่าวสารผ่าน Social Media

**4. สรุปสาระสำคัญ ขั้นตอนการดำเนินการ และเป้าหมายของงาน**

**4.1 สรุปสาระสำคัญ**

## ในปัจจุบันการพัฒนาเทคโนโลยียุคใหม่ที่มีขีดความสามารถสูงเป็นไปอย่างรวดเร็วแบบก้าวกระโดด โดยเฉพาะการพัฒนาเทคโนโลยีสารสนเทศและการสื่อสาร การโทรคมนาคม เครือข่าย อินเทอร์เน็ตที่เชื่อมโยงไปทุกพื้นที่ สามารถส่งผ่านข้อมูลขนาดใหญ่ด้วยความเร็วสูงได้อย่างมีประสิทธิภาพ ทำให้กิจการต่างๆ ถูกพัฒนาโดยเทคโนโลยีให้มีความทันสมัยในทุกๆ ด้าน ส่งผลกระทบต่อระบบ เศรษฐกิจ การเมือง สังคมจิตวิทยา และวิถีชีวิตของประชาชนทุกคนในสังคมมากขึ้นทั้งในเชิงสร้างสรรค์ และการทำลาย ทำให้องค์กรต่างๆ ต้องปรับตัวให้มีความทันสมัยและสอดคล้องกับการเปลี่ยนแปลงของ เทคโนโลยีในยุคปัจจุบัน หากไม่สามารถปรับตัวได้ทันเวลาอาจมีผลกระทบต่อความอยู่รอดขององค์กรและ ต้องยุติกิจการในที่สุด การรู้และปรับตัวก่อนจะทำให้ได้ประโยชน์จากการเปลี่ยนแปลงของเทคโนโลยีและ ก้าวเข้าสู่ยุคดิจิทัลได้อย่างมีความพร้อมจะทำให้สามารถสร้างโอกาสใหม่ๆ ที่มีคุณประโยชน์ในการพัฒนากิจการขององค์กรต่างๆ และการพัฒนาคุณภาพในการดำรงชีวิตประชาชนในสังคมอย่างมากมาย ปิยศักดิ์ มานะสันต์ (2560) กล่าวว่า โลกในยุค 4.0 นี้ กระแสเทคโนโลยีที่เข้ามามีบทบาทในชีวิตประจำวัน มากขึ้นเรื่อยๆ โดยเฉพาะเทคโนโลยีใหม่ที่มีศักยภาพที่จะเปลี่ยนโลก (หรือที่เรียกกันว่า Disruptive Technology) 9 ด้าน ได้แก่ 1.Social Media 2.Mobile Platform 3.AI หรือ ปัญญาประดิษฐ์ 4.Cloud Computing 5.Big Data 6.3D Printing 7.Internet of Things 8.Virtual Reality และ 9. Fintech

การดำเนินการประชาสัมพันธ์ในปัจจุบันมีความจำเป็นต้องนำเทคโนโลยีมาใช้ให้เป็นประโยชน์โดยเฉพาะการใช้เป็นเครื่องมือสื่อสารในการประชาสัมพันธ์ เพื่อให้การดำเนินงานประชาสัมพันธ์ เป็นไปอย่างรวดเร็ว ถูกต้อง ทันเวลาและสถานการณ์ มีประสิทธิภาพและประสิทธิผล เทคโนโลยี สารสนเทศและการสื่อสาร การโทรคมนาคม เครือข่ายอินเทอร์เน็ตได้รับการพัฒนาให้มีขีดความสามารถสูง ทำให้สามารถเชื่อมโยงแลกเปลี่ยนข้อมูลข่าวสารถึงกันได้อย่างสะดวกรวดเร็วทั้งข้อมูลที่เป็นข้อความ ตัวอักษร ภาพนิ่ง ภาพเคลื่อนไหว เสียง ทุกคนในสังคมเข้าถึงและใช้สื่อประชาสัมพันธ์ยุคใหม่ได้ง่ายขึ้น เนื่องจากมีราคาถูกกว่าเดิมอย่างไม่เคยมีมาก่อน ทำให้เกิดการเปลี่ยนพฤติกรรมของผู้บริโภคสื่อและ ทุกคนสามารถเป็นผู้สื่อข่าวรายงานสดได้เหมือนกับสถานีโทรทัศน์ผ่านทาง Facebook Live และ Youtube ได้ด้วยตนเองเมื่อมี Smartphone เพียงเครื่องเดียว จากปรากฏการณ์ดังกล่าว ทำให้สื่อโทรทัศน์ วิทยุกระจายเสียงและสื่อสิ่งพิมพ์ ซึ่งถือเป็นสื่อกระแสหลักที่ใช้เป็นช่องทางใน การประชาสัมพันธ์ในอดีตถูกแทนที่ด้วยสื่อ Social Media และกำลังถูกปิดตัวลงหรือต้องปรับเปลี่ยน วิธีการดำเนินธุรกิจเพื่อความอยู่รอดของกิจการ ในปัจจุบันหน่วยงานประชาสัมพันธ์ขององค์กรต่างๆ ได้นำเทคโนโลยีสารสนเทศและการสื่อสารยุคใหม่มาใช้ประโยชน์ในการดำเนินการประชาสัมพันธ์ ทำให้ต้องปรับเปลี่ยนรูปแบบขั้นตอน แนวทางในการดำเนินการ และการเลือกใช้สื่อประชาสัมพันธ์ ให้สอดคล้องกับพฤติกรรมการบริโภคข่าวสารของสังคม รวมทั้งต้องพัฒนาเสริมสร้างบุคลากรที่ทำงาน ด้านการประชาสัมพันธ์ให้ความรู้ความเข้าใจในการดำเนินการประชาสัมพันธ์ในยุคดิจิทัล เพื่อให้การประชาสัมพันธ์ขององค์กรเป็นไปอย่างมีประสิทธิภาพและเกิดภาพลักษณ์ที่ดีแก่องค์กรต่อไป

การเปลี่ยนแปลงของเทคโนโลยีทำให้การดำเนินการประชาสัมพันธ์ในปัจจุบันของกรมปศุสัตว์ มีปัญหาและอุปสรรคในการติดตามข้อมูลข่าวสาร และการประชาสัมพันธ์เผยแพร่ข้อมูลข่าวสารสู่ประชาชนโดยใช้เครื่องมือและอุปกรณ์บางประเภทที่มีใช้อยู่ในปัจจุบันมีความล้าสมัย เครื่องมือบางชนิด ไม่มีความจำเป็นต้องใช้ประโยชน์อีกต่อไปหรือหากใช้ประโยชน์ต่อไปก็ไม่สามารถตอบสนองงาน ประชาสัมพันธ์ได้อย่างรวดเร็วมีประสิทธิภาพและทันเหตุการณ์ เจ้าหน้าที่บางส่วนไม่มีความรู้ความชำนาญในการใช้เทคโนโลยีสารสนเทศและการสื่อสารที่พัฒนาอย่างรวดเร็ว รวมทั้งระเบียบและขั้นตอน การปฏิบัติงานที่ใช้ในปัจจุบันยังไม่สามารถตอบสนองกับเทคโนโลยีด้านการสื่อสารและการบริโภคข้อมูล ข่าวสารของประชาชนในสังคมปัจจุบัน หากไม่มีการปรับปรุงพัฒนาการประชาสัมพันธ์ จะทำให้การดำเนินการประชาสัมพันธ์เป็นไปอย่างไม่มีประสิทธิภาพและไม่ทันต่อสถานการณ์ที่เกิดขึ้น ซึ่งจะส่งผลกระทบต่อภาพลักษณ์และความเชื่อมั่นศรัทธาของประชาชนในที่สุด

ผู้ศึกษาจึงมีความสนใจที่จะศึกษาแนวทางการพัฒนาการประชาสัมพันธ์ของกรม ปศุสัตว์ในยุคดิจิทัล เพื่อนำไปพัฒนาการประชาสัมพันธ์ให้มีความเหมาะสมสอดคล้องกับการเปลี่ยนแปลงเทคโนโลยีในยุคดิจิทัล เกิดประสิทธิภาพและผลสัมฤทธิ์ในการประชาสัมพันธ์ ต่อไป

**4.2 ขั้นตอนการดำเนินการ**

การศึกษาเรื่องการพัฒนาการประชาสัมพันธ์ของกรมปศุสัตว์ในยุคดิจิทัล เป็นการศึกษาปัญหา อุปสรรคของการนำเทคโนโลยียุคดิจิทัล มาใช้ในการเผยแพร่ประชาสัมพันธ์ของกรมปศุสัตว์ เพื่อเสนอแนะแนว ทางการพัฒนาการเผยแพร่ประชาสัมพันธ์ของกรมปศุสัตว์ในยุคดิจิทัล โดยดำเนินการ

1. การรวบรวมข้อมูล

1.1 ข้อมูลทุติยภูมิ รวบรวมข้อมูลโดยศึกษาจากเอกสาร (Document Research) ที่เกี่ยวข้องกับแนวคิด ทฤษฎี วรรณกรรมที่เกี่ยวข้องกับการประชาสัมพันธ์ เทคโนโลยีในยุคดิจิทัลที่เกี่ยวข้องกับการประชาสัมพันธ์ นโยบายและแนวทางการดำเนินการประชาสัมพันธ์ของกรมปศุสัตว์ เอกสารที่เกี่ยวกับการพัฒนาการประชาสัมพันธ์ของหน่วยงานต่างๆ ทั้งภาครัฐและเอกชน และ งานวิจัยที่เกี่ยวข้องจากเอกสารและเว็บไซต์ต่างๆ

1.2 ข้อมูลปฐมภูมิ รวบรวมโดยการสัมภาษณ์เชิงลึกผู้เชี่ยวชาญหรือผู้ทรงคุณวุฒิด้าน

การประชาสัมพันธ์โดยใช้เทคโนโลยียุคดิจิทัลและการประชาสัมพันธ์

2. การวิเคราะห์ข้อมูล โดยการนำข้อมูลที่ได้มาจัดระเบียบและตรวจสอบเพื่อนำมา

วิเคราะห์หาแนวทางการพัฒนาการประชาสัมพันธ์ของกรมปศุสัตว์ในยุคดิจิทัล

**4.3 เป้าหมายของงาน** (วัตถุประสงค์)

1. เพื่อศึกษาปัญหาและอุปสรรคในการดำเนินการประชาสัมพันธ์ของกรมปศุสัตว์ในยุคดิจิทัล

2. เพื่อจัดทำแนวทางการพัฒนาการประชาสัมพันธ์ของกรมปศุสัตว์ในยุคดิจิทัล

3. เพื่อเสนอแนะแนวทางการพัฒนาการประชาสัมพันธ์ของกรมปศุสัตว์ในยุคดิจิทัล

**5. ผลสำเร็จของงาน** (เชิงปริมาณ/คุณภาพ)

**5.1 ผลที่คาดว่าจะได้รับ** (กรณีเป็นผลงานที่อยู่ระหว่างการศึกษา)

1. ทำให้ทราบถึงปัญหาและอุปสรรคในการดำเนินการประชาสัมพันธ์ของกรมปศุสัตว์ในยุคดิจิทัล

2. ทำให้ทราบแนวทางการพัฒนาการประชาสัมพันธ์ของกรมปศุสัตว์ในยุคดิจิทัล และหน่วยงานอื่นๆ สามารถนำผลการวิจัยไปประยุกต์ใช้เป็นแนวทางการประชาสัมพันธ์ในยุคดิจิทัล

**5.2 ผลสำเร็จของงาน** (กรณีเป็นผลงานที่ดำเนินการเสร็จแล้ว)

**6. การนำไปใช้ประโยชน์/ผลกระทบ**

เพื่อเป็นแนวทางในการจัดทำแผนการประชาสัมพันธ์ และพัฒนาการประชาสัมพันธ์ของกรมปศุสัตว์ในยุคดิจิทัลต่อไป

**7. ความยุ่งยากและซับซ้อนในการดำเนินการ**

การส่งแบบสัมภาษณ์ และ รวบรวมข้อมูล ให้ผู้ที่เกี่ยวข้องกับการประชาสัมพันธ์ของกรมปศุสัตว์ อาทิ ผู้บริหารกรม สื่อมวลชน

**8. ปัญหาและอุปสรรคในการดำเนินการ**

การวิเคราะห์ข้อมูล โดยการนำข้อมูลที่ได้มาจัดระเบียบและตรวจสอบเพื่อนำมา

วิเคราะห์หาแนวทางการพัฒนาการประชาสัมพันธ์ของกรมปศุสัตว์ในยุคดิจิทัล

**9. ข้อเสนอแนะ**

กรมปศุสัตว์ต้องเร่งพัฒนาการประชาสัมพันธ์ ในทุกด้านให้ทันกับการเปลี่ยนแปลงของเทคโนโลยีในยุคดิจิทัล ที่เปลี่ยนแปลงไปด้วยความรวดเร็วและมีอัตราเร่งสูง เพื่อให้การดำเนินการประชาสัมพันธ์ของกรมปศุสัตว์เป็นไปอย่างบูรณาการ ทั้งระดับผู้บริหารของกรมปศุสัตว์และหน่วยงานในสังกัดของกรมปศุสัตว์ รวมไปถึงเจ้าหน้าที่ทุกคนในกรมปศุสัตว์ให้เกิดการประสานสอดคล้องไปในแนวทางเดียวกัน ด้วยการนำเทคโนโลยีในยุคดิจิทัล มาใช้ประโยชน์ในการประชาสัมพันธ์ให้เกิดความรวดเร็ว ถูกต้อง ต่อเนื่อง ทันเวลา ทันสถานการณ์ ทั้งในปัจจุบันและในอนาคต เกิดภาพลักษณ์ที่ดีแก่กรมปศุสัตว์อย่างเป็นรูปธรรม ให้ประชาชน มีความเชื่อถือ ศรัทธาต่อกรมปศุสัตว์อย่างยั่งยืนตลอดไป

**10. การเผยแพร่ผลงาน** (กรณีเป็นผลงานที่ดำเนินการสำเร็จแล้ว)

**11. ผู้มีส่วนร่วมในผลงาน**

**11.1 รายชื่อผู้มีส่วนร่วมในผลงาน**

1).........นางพิจารณา สามนจิตติ สัดส่วนผลงาน.....................100....... %...............

2)......................-....................... สัดส่วนผลงาน.....................-............... %..............

3)......................-.................. สัดส่วนผลงาน......................-.............. %..............

**11.2 ระบุรายละเอียดเฉพาะงานในสัดส่วนที่ผู้ขอรับการประเมินเป็นผู้ปฏิบัติ**

1) วางแผน …25 %

2) เก็บรวบรวมข้อมูล …25 %

3) วิเคราะห์ข้อมูล …25 %

4) สรุปและรายงาน …25 %

**ขอรับรองว่าผลงานดังกล่าวข้างต้นเป็นความจริงทุกประการ**

(ลงชื่อ)………………………………………………… (...............................................)

ตำแหน่ง.....................................................

ผู้ขอรับการประเมิน

วันที่.…...........................................………..

**ส่วนที่ 2 ผลงานที่เป็นผลการปฏิบัติงานหรือผลสำเร็จของงาน** (ต่อ)

(เรื่องที่..2.)

**1. ชื่อเรื่อง**....คู่มือการจัดรายการวิทยุกระจายเสียง

**2. ระยะเวลาการดำเนินการ**… ปี 2564

**3. ความรู้ ความชำนาญงาน หรือความเชี่ยวชาญและประสบการณ์ที่ใช้ในการปฏิบัติงาน**

ดำเนินรายการ “รายการปศุสัตว์พัฒนา” เพื่อออกอากาศทางสถานีวิทยุเพื่อการเกษตร AM 1386

**4. สรุปสาระสำคัญ ขั้นตอนการดำเนินการ และเป้าหมายของงาน**

**4.1 สรุปสาระสำคัญ**

การจัดรายการวิทยุกระจายเสียง หมายถึง การวางแผนและกำหนดให้รายการวิทยุกระจายเสียงออกอากาศในเวลาต่างๆ ที่เหมาะสมกับผู้ฟัง และเกิดประโยชน์แก่ผู้ฟังในการบริการข่าวสาร ความรู้ และความบันเทิง

การครอบครองพื้นที่โลกของสื่อมวลชนในปัจจุบันนั้นทำให้การเปิดรับข้อมูลข่าวสารของผู้คนกว้างขวางมากขึ้น หลายคนยอมรับในความแตกต่างทางสังคม แต่หลายคนตกลงไปอยู่ในหลุมพรางของวัฏจักรทางการสื่อสาร โดยเฉพาะการโฆษณาและการประชาสัมพันธ์

การโฆษณาและการประชาสัมพันธ์ผ่านสื่อกระจายเสียงมีอิทธิพลต่อการตัดสินใจเลือกบริโภคสินค้าและภาพลักษณ์ขององค์กร หลายหน่วยงานสนับสนุนงบประมาณเพื่อการลงทุนทางด้านโฆษณาและประชาสัมพันธ์ ขณะที่บางหน่วยงานมองว่าการลงทุนทางด้านการโฆษณาและการประชาสัมพันธ์ผ่านสื่อกระจายเสียงนั้นยังไม่มีความจำเป็น

ธรรมชาติของสื่อกระจายเสียง เป็นสื่อที่สามารถเข้าถึงได้ทุกคน (Accessibility) โดยไม่จำกัดพรมแดนทางความรู้ ระยะทางและลักษณะทุพพลภาพของประชาชน เป็นสื่อที่ใกล้ชิดกับผู้รับสารมากที่สุด สามารถถ่ายทอดเรื่องราวสดๆ (Real - time) มีความยืดหยุ่นสูง นอกจากนี้ยังต้องการการพัฒนาทางด้านเนื้อหาในเชิงสร้างสรรค์ตลอดเวลา

**4.2 ขั้นตอนการดำเนินการ**

จัดทำคู่มือแนะนำเกี่ยวกับการจัดรายการวิทยุกระจายเสียง เพื่อนำเสนอบทความ ข่าวสาร ความรู้ด้านการปศุสัตว์ที่น่าสนใจ เพื่อให้เกษตรกร ประชาชน ได้รับข่าวสารการเผยแพร่ประชาสัมพันธ์ทางวิทยุกระจายเสียง

**4.3 เป้าหมายของงาน** (วัตถุประสงค์)

1. เพื่อจัดทำคู่มือการจัดรายการวิทยุกระจายเสียง

2. เพื่อให้เจ้าหน้าที่ ผู้มีส่วนเกี่ยวข้อง และผู้ที่สนใจในการประชาสัมพันธ์ ได้ศึกษาเป็นตัวอย่างในการผลิตรายการวิทยุกระจายเสียง เพื่อเผยแพร่ทางวิทยุกระจายเสียง

3. เพื่อให้เจ้าหน้าที่ ผู้มีส่วนเกี่ยวข้อง และผู้ที่สนใจในการประชาสัมพันธ์ สามารถพัฒนาหรือประยุกต์ใช้เป็นแนวทางการเขียนบทความ เพื่อเผยแพร่ทางวิทยุกระจายเสียงให้น่าสนใจมากขึ้น

4. เพื่อเป็นแหล่งข้อมูลความรู้แก่บุคคลทั่วไปที่สนใจนำไปใช้ประโยชน์

**5. ผลสำเร็จของงาน** (เชิงปริมาณ/คุณภาพ)

**5.1 ผลที่คาดว่าจะได้รับ** (กรณีเป็นผลงานที่อยู่ระหว่างการศึกษา)

คู่มือเล่มนี้จะเป็นประโยชน์ต่อ

1. เจ้าหน้าที่ ผู้มีส่วนเกี่ยวข้อง และผู้ที่สนใจในการประชาสัมพันธ์ ได้ศึกษาเป็นตัวอย่างในการนำไปผลิตรายการวิทยุกระจายเสียง เพื่อเผยแพร่ทางวิทยุกระจายเสียง

2. เจ้าหน้าที่ ผู้มีส่วนเกี่ยวข้อง และผู้ที่สนใจในการประชาสัมพันธ์ สามารถพัฒนาหรือประยุกต์ใช้เป็นแนวทางการเขียนบทความ เพื่อนำไปเผยแพร่ทางวิทยุกระจายเสียงให้น่าสนใจมากขึ้น

**5.2 ผลสำเร็จของงาน** (กรณีเป็นผลงานที่ดำเนินการเสร็จแล้ว)

ได้รับการเผยแพร่ทางสถานีวิทยุกระจายเสียงเพื่อการเกษตร AM 1386 และนำไปเผยแพร่ในสื่อโซเชียล ฯลฯ

**6. การนำไปใช้ประโยชน์/ผลกระทบ**

เป็นแหล่งข้อมูลความรู้แก่ เจ้าหน้าที่กรมปศุสัตว์ บุคคลทั่วไปที่สนใจนำไปใช้ประโยชน์

**7. ความยุ่งยากและซับซ้อนในการดำเนินการ**

ข้อมูลที่จะนำมาจัดรายการที่เป็น ความรู้ รายละเอียดต่างๆ ด้านปศุสัตว์ ที่ต้องขอจากหน่วยงานต้นเรื่อง ที่เป็น ผู้เชี่ยวชาญ ผู้ปฎิบัติในแต่ละด้าน อาทิ โรคสัตว์ โรคระบาด พันธุ์สัตว์ อาหารสัตว์ ฯลฯ

**8. ปัญหาและอุปสรรคในการดำเนินการ**

1**.** ปัญหาจากเสาส่งเสียหาย ทำให้ไม่ได้ออกอากาศทางคลื่นวิทยุ AM 1386 มาเป็นระยะเวลานาน ทำให้ผู้ฟังรายการหายไปจำนวนหนึ่ง

2. คลื่น AM 1386 ครอบคลุม เพียง 24 จังหวัดภาคกลาง

**9. ข้อเสนอแนะ**

จัดหาคลื่นสถานีอื่น ที่ครอบคลุมมากกว่า เพื่อนำลิงค์รายการไปเผยแพร่

**10. การเผยแพร่ผลงาน** (กรณีเป็นผลงานที่ดำเนินการสำเร็จแล้ว)

**11. ผู้มีส่วนร่วมในผลงาน**

**11.1 รายชื่อผู้มีส่วนร่วมในผลงาน**

1).........นางพิจารณา สามนจิตติ สัดส่วนผลงาน.....................100....... %...............

2)......................-....................... สัดส่วนผลงาน.....................-............... %..............

3)......................-.................. สัดส่วนผลงาน......................-.............. %..............

**11.2 ระบุรายละเอียดเฉพาะงานในสัดส่วนที่ผู้ขอรับการประเมินเป็นผู้ปฏิบัติ**

1) วางแผน …25 %

2) เก็บรวบรวมข้อมูล …25 %

3) วิเคราะห์ข้อมูล …25 %

4) สรุปและรายงาน …25 %

**ขอรับรองว่าผลงานดังกล่าวข้างต้นเป็นความจริงทุกประการ**

(ลงชื่อ)………………………………………………… (...............................................)

ตำแหน่ง.....................................................

ผู้ขอรับการประเมิน

วันที่.…...........................................………..

**ขอรับรองว่าสัดส่วนการดำเนินการข้างต้นเป็นความจริงทุกประการ (ถ้ามีผู้ร่วมดำเนินการ)**

|  |  |
| --- | --- |
| **รายชื่อผู้ร่วมดำเนินการ** | **ลายมือชื่อ** |
| 1. |  |
| 2. |  |
| 3. |  |

**ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

(ลงชื่อ)………………………………………………… (นางน้องนุช สาสะกุล)

(ตำแหน่ง) นักทรัพยากรบุคคลชำนาญการพิเศษ

รักษาการในตำแหน่งหัวหน้ากลุ่มเผยแพร่และประชาสัมพันธ์

วันที่.…...........................................

(ลงชื่อ)………………………………………………… (...............................................)

ตำแหน่ง

วันที่.…...........................................…

**-----------------------------------------------------**

**หมายเหตุ** คำรับรองจากผู้บังคับบัญชาอย่างน้อยสองระดับ คือ ผู้บังคับบัญชาที่กำกับดูแล และผู้บังคับบัญชา

ที่เหนือขึ้นไปอีกหนึ่งระดับ เว้นแต่ในกรณีที่ผู้บังคับบัญชาดังกล่าวเป็นบุคคลเดียวกัน ก็ให้มีคำรับรองหนึ่งระดับได้

**เอกสารหมายเลข 3**

**แบบการเสนอข้อเสนอแนวคิดการพัฒนาหรือปรับปรุงงาน**

**(ระดับชำนาญการ และระดับชำนาญการพิเศษ)**

**----------------------------**

**1. เรื่อง** การสื่อสารเพื่องานประชาสัมพันธ์ในยุคข้อมูลข่าวสาร

**2. หลักการและเหตุผล**

ปัจจุบันเทคโนโลยีการสื่อสาร (Communication Technology) มีบทบาทสำคัญ การรับรู้ ข้อมูลข่าวสารเป็นไปอย่างกว้างขวาง ไม่มีขอบเขตจำกัด สามารถรับรู้ร่วมกันได้ในเวลาที่รวดเร็ว ด้วยระบบเทคโนโลยีสารสนเทศที่มีการพัฒนาได้อย่างทันสมัย ทันต่อเหตุการณ์ ขณะนี้การสื่อสารของบ้านเรากำลังก้าวเข้าสู่ยุคสังคมข้อมูลข่าวสารหรือยุคดิจิทัลได้อย่างชัดเจน ด้วยการนำเทคโนโลยีสารสนเทศเข้ามาใช้อย่างกว้างขวางและแพร่หลาย

เทคโนโลยีการสื่อสารใหม่ๆ และเทคโนโลยีสารสนเทศเข้ามามีบทบาททั้งในด้านเศรษฐกิจ การเมือง การศึกษา สังคม และศิลปวัฒนธรรมเป็นอย่างมาก มีการนำเอาเทคโนโลยีใหม่ๆ มาใช้อย่างกว้างขวาง และด้วยความเจริญก้าวหน้าของเทคโนโลยีดังกล่าว ทำให้มนุษย์เรามีโอกาสติดต่อสื่อสารประชาสัมพันธ์ได้มากยิ่งขึ้นกว่าเดิม โดยไม่มีขีดจำกัดในเรื่องของระยะทางและเวลาอีกต่อไป

กรมปศุสัตว์ มีภารกิจเกี่ยวกับการกำหนดทิศทางและนโยบาย การควบคุม การกำกับ การส่งเสริม การวิจัย การถ่ายทอดเทคโนโลยี และการพัฒนาเทคโนโลยีเกี่ยวกับการปศุสัตว์ รวมทั้งบริหารจัดการทรัพยากรพันธุกรรมและความหลากหลายทางชีวภาพด้านการปศุสัตว์ เพื่อให้มีปริมาณสัตว์เพียงพอ และมีมาตรฐาน ถูกสุขอนามัย ปราศจากโรค สารตกค้าง และสารปนเปื้อน มีความปลอดภัยต่อผู้บริโภคและสิ่งแวดล้อม สามารถแข่งขันได้ในระดับสากล ดังนั้น ในการประชาสัมพันธ์ภารกิจของกรมปศุสัตว์ให้เป็นไปตามวัตถุประสงค์ เป้าหมายที่กำหนดไว้ จึงจำเป็นต้องปรับปรุง พัฒนา ค้นหา เรียนรู้ เพื่อนำเอาความก้าวหน้าของเทคโนโลยีสารสนเทศ มาใช้ประโยชน์ในการดำเนินกิจกรรมตามภารกิจ ควบคู่ไปกับการประชาสัมพันธ์ ซึ่งมุ่งให้บริการข่าวสาร ข้อเท็จจริง ความเห็น และสาระความรู้ที่เป็นประโยชน์ เพื่อเสริมสร้างความเข้าใจ และความร่วมมืออันดีระหว่างประชาชนกับรัฐบนพื้นฐานของ “การสื่อสารสองทาง” พร้อมกัน (Two - way Communication) ซึ่งการนำเทคโนโลยีสารสนเทศ (Information Technology) มาประยุกต์ใช้ในการปฏิบัติงานด้านการประชาสัมพันธ์ ผู้ปฏิบัติงานต้องมีความรู้ ทักษะ และความชำนาญเฉพาะด้าน โดยต้องแสวงหาความรู้ตลอดเวลา เพื่อให้ทันโลก ทันยุค ทันสมัย และทันเหตุการณ์ สามารถปฏิบัติงานได้อย่าง “**มืออาชีพ**” พร้อมทั้งสร้างเครือข่ายการประชาสัมพันธ์ให้กว้างขวาง ซึ่งปัจจุบันสังคมมีความซับซ้อนมากขึ้น ปัจจุบันบุคลากรที่มีความชำนาญเฉพาะด้าน และงบประมาณมีจำนวนจำกัดและลดน้อยลงทุกปี

**3. บทวิเคราะห์/แนวความคิด/ข้อเสนอ และข้อจำกัดที่อาจเกิดขึ้นและแนวทางแก้ไข**

**3.1 บทวิเคราะห์**

ถึงแม้ว่าการดำเนินงานประชาสัมพันธ์จะมีข้อจำกัดหลายประการ แต่ไม่ได้หมายความว่าการทำประชาสัมพันธ์จะหยุดชะงักลง แต่กลับจะต้องดำเนินการประชาสัมพันธ์ในเชิงรุกให้มากขึ้น เนื่องจากการประชาสัมพันธ์จะทำให้กลุ่มเป้าหมายของกรมปศุสัตว์ซึ่งมีอยู่จำนวนมากได้รับทราบข้อมูลข่าวสารของกรมฯ อย่างทั่วถึง ส่งผลให้เกิดความรู้ ความเข้าใจ ความเชื่อมั่นศรัทธา และความร่วมมือสนับสนุนในกิจกรรมต่างๆ ซึ่งนับเป็นเป้าหมายสูงสุดของการประชาสัมพันธ์ และเป็นปัจจัยสำคัญยิ่งประการหนึ่งที่มีผลต่อความสำเร็จของนโยบายองค์กร

การเผยแพร่ข้อมูลข่าวสารของกรมปศุสัตว์ให้เหมาะสม ครอบคลุม และเข้าถึงกลุ่มเป้าหมาย สามารถสนองความต้องการของผู้ใช้บริการและสอดคล้องกับสภาพสังคมในปัจจุบัน ซึ่งจะช่วยให้กรมปศุสัตว์ดำเนินงานตามภารกิจได้บรรลุตามวัตถุประสงค์สมกับวิสัยทัศน์ของกรมฯ ที่ว่า **“เป็นองค์การที่นำและขับเคลื่อนการปศุสัตว์ไทย สู่ความมั่นคง มั่งคั่ง และยั่งยืนในตลาดโลก”** อย่างแท้จริง

**3.2 แนวความคิด**

กรมปศุสัตว์ควรให้แต่ละหน่วยงานแต่งตั้งเจ้าหน้าที่ผู้รับผิดชอบในการประชาสัมพันธ์ จัดอบรมสัมมนา เพื่อสร้างความเข้าใจและตระหนักถึงความสำคัญของการประชาสัมพันธ์ รวมทั้งชี้แนะแนวทางในการประชาสัมพันธ์ ซึ่งจะก่อให้เกิดทัศนคติที่ดีต่อการประชาสัมพันธ์และสื่อมวลชน ต้องสรรหาบุคลากรที่มีความสามารถ ความชำนาญ และเชี่ยวชาญในการประชาสัมพันธ์ มีความพร้อมในการปฏิบัติงานด้วยความวิริยะ อุตสาหะ เสียสละ อุทิศตนให้กับราชการ เนื่องจากการประชาสัมพันธ์ต้องลงพื้นที่ ปฏิบัติงานทั้งส่วนกลาง และภูมิภาค ส่งเสริมสนับสนุนให้ผู้ปฏิบัติงานด้านการประชาสัมพันธ์ได้ศึกษาอบรมเพื่อเรียนรู้เพิ่มเติม โดยเฉพาะอย่างยิ่งด้านเทคโนโลยีสารสนเทศ เพื่อนำมาประยุกต์ใช้ในการปฏิบัติงาน ซึ่งจะก่อให้เกิดความสะดวก รวดเร็วทันต่อเหตุการณ์ นักประชาสัมพันธ์ต้องมีสัมพันธภาพที่ดีกับสื่อมวลชน ทุกแขนง เพื่อสร้างเครือข่ายในการประชาสัมพันธ์ให้มาก จัดสรรงบประมาณ เครื่องมือ อุปกรณ์ ที่ทันสมัยเพื่อใช้ปฏิบัติงานด้านการประชาสัมพันธ์

* 1. **ข้อเสนอ**

จะเห็นว่าปัญหาและอุปสรรคทางการประชาสัมพันธ์ที่เกิดขึ้นเป็นเรื่องที่เข้าไปแก้ไขโดยตรงไม่ได้ เนื่องจากเป็นเรื่องระดับนโยบายซึ่งต้องปรับเปลี่ยนไปตามความจำเป็นและสถานการณ์ในขณะนั้น แต่ก็พอจะดำเนินการบางส่วนเพื่อเพิ่มประสิทธิภาพ และประสิทธิผลทางการประชาสัมพันธ์ได้ ดังนี้

1. เสริมสร้างความรู้ ความเข้าใจในงานด้านการประชาสัมพันธ์ให้กับผู้มีส่วนเกี่ยวข้อง ได้ตระหนักในความสำคัญ และเห็นถึงความจำเป็นของงานประชาสัมพันธ์ของกรมปศุสัตว์ ทั้งนี้ หากสามารถทำได้ในทุกระดับยิ่งจะเป็นการดี เพราะข้าราชการทุกคนของกรมปศุสัตว์ถือเป็นสื่อบุคคลที่มีความน่าเชื่อถือ และมีประสิทธิภาพสูงทางการประชาสัมพันธ์หากได้รับการอบรมปลูกฝังความรู้ความเข้าใจในงานประชาสัมพันธ์จะสามารถเป็นตัวแทนของกรมฯ ได้ และหากระดับบริหารให้การสนับสนุนอย่างเข้าใจในงานและเป็นแบบฉบับที่ดีในการประชาสัมพันธ์จะส่งผลต่อภาพลักษณ์ขององค์กรเป็นอย่างดีเช่นกัน ข้าราชการทุกคนในหน่วยงานควรจะมีความรับผิดชอบในเรื่องประชาสัมพันธ์ด้วย ไม่เฉพาะแต่เจ้าหน้าที่ประชาสัมพันธ์เท่านั้น เพราะการที่กรมปศุสัตว์จะได้รับการสนับสนุนจากประชาชนหรือไม่ ย่อมอยู่ที่การปฏิบัติตนของข้าราชการทุกคน เช่น ถ้าข้าราชการสุภาพและเอื้อเฟื้อต่อประชาชนที่มาติดต่อ ยินดีให้ข่าวสาร คำแนะนำ และอำนวยความสะดวกเป็นอย่างดี ภาพของกรมปศุสัตว์โดยรวมก็ย่อมได้รับความนิยมยกย่อง จะวางนโยบายออกมาอย่างไร ประชาชนก็ยินดีปฏิบัติตาม จะแนะแนวปฏิบัติอย่างไรประชาชนก็จะให้ความร่วมมือ

2. กำหนดแนวนโยบายการประชาสัมพันธ์ในเรื่องใดเรื่องหนึ่ง เพื่อดำเนินการประชาสัมพันธ์อย่างต่อเนื่อง รวมทั้งสามารถสื่อถึงความมีประสิทธิภาพของกรมปศุสัตว์ในการบริหารงาน หรือเป็นการสร้างภาพพจน์ด้านใดด้านหนึ่งของกรมปศุสัตว์ เพื่อนำมากำหนดเป็นประเด็นในการทำประชาสัมพันธ์เชิงรุกอย่างต่อเนื่องสม่ำเสมอ ทั้งนี้ ควรจะบรรจุลงในแผนงานประชาสัมพันธ์ให้ชัดเจน

3. ควรจัดสรรงบประมาณด้านการประชาสัมพันธ์โดยตรงและเพียงพอสำหรับการดำเนินงาน โดยอาจขอความสนับสนุนเพิ่มเติม การให้ความสนับสนุนและเห็นถึงความจำเป็นที่จะต้องมีวัสดุ โสตทัศนูปกรณ์ ตลอดจนเปิดโอกาสให้ผู้ปฏิบัติงานได้รับการฝึกอบรมเทคนิคการใช้วัสดุโสตทัศนูปกรณ์เหล่านั้น เป็นต้น

4. มีการติดตามประเมินผลการดำเนินงานเพื่อจะได้ทราบข้อบกพร่องต่างๆ และดำเนินการแก้ไข

5. ระดมทรัพยากรสื่อมวลชนไปยังจุดหมายที่ต้องการให้ถูกจังหวะและการกระทำในแต่ละครั้ง หมายความว่า ควรใช้ดุลยพินิจในการรู้จักเลือกใช้สื่อมวลชนให้เป็นประโยชน์ ให้เหมาะสมกับงานแต่ละงาน เพื่อให้ทันกับความก้าวหน้าทางการสื่อสารและเทคโนโลยีสมัยใหม่

6. ควรริเริ่มโครงการประชาสัมพันธ์นำร่อง ( Pilot Project ) เพื่อทดลองใช้กลยุทธ์และยุทธศาสตร์การประชาสัมพันธ์ประเภทต่างๆ อย่างผสมผสาน หากได้ผลก็สามารถนำมาใช้เป็นโครงการถาวรได้ เช่น โครงการสื่อมวลชนสัญจร ฯลฯ

**3.4 ข้อจำกัดที่อาจเกิดขึ้นและแนวทางแก้ไข**

กรมปศุสัตว์ซึ่งเป็นหน่วยงานราชการ และมีภารกิจหลายด้าน แต่บุคลากรของกรมปศุสัตว์ส่วนใหญ่ ไม่ให้ความสำคัญกับการประชาสัมพันธ์ และปิดกั้นตนเองกับสื่อมวลชน ทั้งยังขาดบุคลากรด้านการประชาสัมพันธ์ที่มีความสามารถ ความชำนาญ และเชี่ยวชาญในงานดังกล่าวอีกเป็นจำนวนมาก ทำให้ล่าช้าและอาจเกิดความเสียหาย งบประมาณในด้านการประชาสัมพันธ์มีจำนวนจำกัดและลดน้อยลงทุกปี ขาดเครื่องมือ อุปกรณ์ที่ใช้ในการปฏิบัติงานด้านการประชาสัมพันธ์

กรมปศุสัตว์ ควรให้ความสำคัญกับการปรับกลยุทธ์การประชาสัมพันธ์ โดยเฉพาะอย่างยิ่งการใช้ประชาสัมพันธ์เชิงรุกเป็นเครื่องมือเพื่อให้ประชาชนเกิดความรู้ความเข้าใจ และมั่นใจในการดำเนินงานของกรมฯ ว่าจะนำพาชีวิตของพวกเขาไปสู่ความสุขสบาย มั่นคง มีชีวิตความเป็นอยู่ที่ดีขึ้นกว่าเดิม การประชาสัมพันธ์จึงเป็นเรื่องสำคัญและจำเป็นอย่างยิ่ง และผู้ที่จะทำหน้าที่ได้ดีที่สุดควรจะต้องมีความรู้ ความเข้าใจ และความชำนาญในการดำเนินงานประชาสัมพันธ์เป็นการเฉพาะด้านอีกด้วย

**4. ผลที่คาดว่าจะได้รับ**

การศึกษาครั้งนี้ ทำให้ทราบถึงคุณลักษณะของผู้ที่จะทำงานด้านการประชาสัมพันธ์ รูปแบบ วิธีการ กระบวนการ ช่องทางเผยแพร่ข้อมูลข่าวสาร แนวทางในการวางแผน พัฒนา และปรับปรุงการประชาสัมพันธ์ของกรมปศุสัตว์ให้มีประสิทธิภาพมากขึ้น เพื่อให้ประชาชนได้รับรู้ข่าวสารที่เป็นประโยชน์ครอบคลุมกลุ่มเป้าหมายได้อย่างทั่วถึงต่อไป

**5. ตัวชี้วัดความสำเร็จ**

กรมปศุสัตว์มีการพัฒนา ด้านการประชาสัมพันธ์ ทั้งรูปแบบ วิธีการ กระบวนการ ช่องทางการเผยแพร่ข้อมูลข่าวสาร มีแผนการประชาสัมพันธ์ที่มีประสิทธิภาพมากขึ้น

(ลงชื่อ)………………………………………………… (...............................................)

ตำแหน่ง.....................................................

ผู้ขอรับการประเมิน

วันที่.…...........................................………..

(ลงชื่อ)………………………………………………… (...............................................)

ตำแหน่ง

วันที่.….........................................................…